**PREDLOG**

 **EVA \_\_\_\_\_\_\_\_\_\_\_\_**

Na podlagi tretjega odstavka 76. člena Zakona o interventnih ukrepih za omilitev in odpravo posledic epidemije COVID-19 (Uradni list RS, št. 80/20) minister za zdravje izdaja

PRAVILNIK

o spremembah in dopolnitvah Pravilnika o načinu izračuna, postopku in rokih za uveljavitev plačila izvajalcem zdravstvene dejavnosti zaradi izpada opravljanja dejavnosti

1. člen

(1) V Pravilniku o načinu izračuna, postopku in rokih za uveljavitev plačila izvajalcem zdravstvene dejavnosti zaradi izpada opravljanja dejavnosti (Uradni list RS, št. 107/20) se besedilo drugega odstavka 2. člena spremeni tako, da se glasi:

»(2) Zahtevek za povračilo sredstev lahko izvajalci zdravstvene dejavnosti uveljavljajo v celoti, če niso uveljavili pravice iz naslova plač in nadomestil plač v skladu z Zakonom o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20 in 61/20; v nadaljnjem besedilu: ZIUZEOP), ki je veljal za dejavnost gospodarstva.«

(2) Za drugim odstavkom 2. člena se dodata nova tretji in četrti odstavek, ki se glasita:

»(3) Če so izvajalci zdravstvene dejavnosti uveljavljali pravico iz naslova plač in nadomestil plač iz prejšnjega odstavka, so upravičeni do povračila sredstev v višini razlike med sredstvi, do katerih bi bili upravičeni na podlagi 76. člena Zakona o interventnih ukrepih za omilitev in odpravo posledic epidemije COVID-19 (Uradni list RS, št. 80/20; v nadaljnjem besedilu: ZIUOOPE), in sredstvi, ki so jih prejeli iz naslova plač in nadomestil plač v skladu z ZIUZEOP.

(4) Za pravico iz naslova plač in nadomestil plač v skladu z ZIUZEOP iz drugega in tretjega odstavka tega člena se šteje Povračilo nadomestila plače delavcem na začasnem čakanju na delo in zaradi odsotnosti iz razloga višje sileter oprostitev plačila prispevkov iz oddelka 1.1 dela III ZIUZEOP«

(3) Prejšnji tretji odstavek postane nov peti odstavek.

**2. člen**

V šestem odstavku 3. člena se besedilo »Zakona o interventnih ukrepih za omilitev in odpravo posledic epidemije COVID-19 (Uradni list RS, št. 80/20)« nadomesti z besedilom »ZIUOOPE«.

**3. člen**

Priloga k pravilniku se nadomesti z novo Prilogo, ki je kot Priloga sestavni del pravilnika.

PREHODNA IN KONČNA DOLOČBA

**4. člen**

Zahtevki za povračilo sredstev, ki so bili prejeti do dneva uveljavitve tega pravilnika in o njih do tega dne še ni bilo odločeno, se obravnavajo skladno s tem pravilnikom.

5. člen

Ta pravilnik začne veljati naslednji dan po objavi v Uradnem listu Republike Slovenije.

Št. \_\_\_\_\_\_\_\_\_\_\_\_

Ljubljana, dne \_\_. avgusta 2020

EVA \_\_\_\_\_\_\_\_\_\_\_\_\_\_\_

 **Tomaž Gantar**

 MINISTER

**PRILOGA**

**IZJAVA**

Spodaj podpisani …………………………… kot odgovorna oseba izvajalca zdravstvene dejavnosti

 (IME IN PRIIMEK)

……………………………………………. izjavljam, da izvajalec zdravstvene dejavnosti za izvajanje

(NAZIV IZVAJALCA ZDRAVSTVENE DEJAVNOSTI)

zdravstvene dejavnosti:

 (USTREZNO OBKROŽI)

1. ni oziroma ne bo prejel sredstev na podlagi 94. člena ZIUZEOP. Izvajalec prav tako ni prejel sredstev iz naslova ukrepov na področju plač in nadomestil plač v skladu z ZIUZEOP, ki veljajo za dejavnost gospodarstva;
2. je prejel sredstva iz naslova ukrepov na področju plač in nadomestil plač v skladu z ZIUZEOP, ki veljajo za dejavnost gospodarstva, v višini ………………………………. EUR in uveljavlja zahtevek za povračilo sredstev v višini razlike med sredstvi, do katerih je upravičen na podlagi 76. člena ZIUOOPE in med sredstvi, ki jih je prejel iz naslova plač in nadomestil plač v skladu z ZIUZEOP.

Datum:

Podpis odgovorne osebe: